cyanic-selkie/wikianc huggingface dataset:
רוני גינוסר
ביוגרפיה
גינוסר נולדה בכפר-סבא, ובהיותה בת 7 החלה את לימודי הפסנתר בקונסרבטוריון הישראלי למוזיקה תל אביב, ומיד אחר כך ובמקביל נטלה חלק במקהלת הילדים של שלמה גרוניך. בגיל העשרה הצטרפה למקהלת לי-רון בניצוחה של רונית שפירא. כמו כן, השתתפה בסדנאות מוזיקה בקנדה ובארצות הברית עם מורים מבית הספר ג'וליארד. למדה בתיכון חדש הרצליה במגמת מוזיקה. גינוסר היא בוגרת רימון - בית הספר לג'אז ומוזיקה עכשווית.
רמי הרפז
רמי הרפז (1 בפברואר 1939 – 24 בינואר 2019) היה קצין צה"ל בדרגת אלוף-משנה. שירת כטייס קרב בחיל האוויר הישראלי. היה משבויי צה"ל במלחמת ההתשה וישב בכלא המצרי במשך שלוש וחצי שנים. עם שובו חזר לחיל האוויר, והגיע לפיקוד על בסיס רמת דוד.
ביוגרפיה
לאחר חזרתו מהשבי חזר לשרת כטייס בחיל האוויר, הוא פיקד על טייסת ושימש סגן מפקד בסיס עציון. ב-1977 מונה למפקד בסיס רמת דוד תפקיד בו כיהן עד ינואר 1980. הוא המשיך לשרת במילואים ושימש כמדריך בבית הספר לטיסה עד 1993 ומפקד מנחת מגידו בחירום, עד פרישתו משירות המילואים ב-2016.
תיילוקוסמיים
בני משפחה זו נראו דומים מעט לחתולים השנחרבים שהיו בעלי ניבי חרב כמותם. עם זאת מבדיקה של מבנה השלד נראה שהם היו קרובים יותר לקנגורו ולוומבט מלחתולים. הם מילאו את גומחת טורפי-העל של אמריקה הדרומית לצד עופות האימה וניזונו בעזרת ניביהם הגדולים בעלי הנדנים מטרף גדול ואיטי כמו המקרוקניה. בשביל לנשוך בעוצמה הם השתמשו בשרירי צוואר גדולים מאוד.
מרטין פשקו
קריירה
בעונת 1997/98 עבר לשחק בישראל בקבוצת הפועל אשדוד ואחרי שנה עבר לקבוצת צפרירים חולון ששיחקה בליגה הלאומית בכדורגל, אז הליגה הבכירה בישראל. פשקו ירד עם צפרירים חולון באותה עונה לליגת המשנה, אך המשיך במדיה שנה נוספת ועזר לה לעלות חזרה לליגה הבכירה. בעונת 2000/01 עבר לשחק במדי קבוצת מכבי קריית גת, אז בליגה הלאומית, מאותה שנה ליגת המשנה, ועזר לה לעלות לליגה הבכירה, ליגת העל.
המוזיאון האתנולוגי (ברלין)
אפריקה
תערוכה זו נפתחה בשנת 2005 ומציגה אמנות מאפריקה, לרבות אמנות מודרנית.
ג'ייסון ריצ'רדסון
ריצ'רדסון נבחר במקום החמישי בדראפט ה-NBA של 2001 על ידי קבוצת גולדן סטייט ווריורס. בעונתו הראשונה בגולדן סטייט נבחר ריצ'רדסון לחמישיית הרוקיז של העונה, ובנוסף זכה פעמיים ברציפות בשנים 2002 ו-2003 בתחרות ההטבעות של ה-NBA. במהלך תקופתו בגולדן סטייט העמיד ריצ'רדסון ממוצעי נקודות גבוהים בכל עונה, והפגין יכולות עילאיות של הטבעה ושל קליעה מכל הטווחים. בשיאו הוא כיהן כקפטן הקבוצה במשך מספר שנים.
סטטיסטיקת קריירה
נכון לסוף עונת
ערן ריקליס
ביוגרפיה
ביים את הסרט התיעודי "וגבול נתן" (1999, סרט שהיווה בסיס ל"הכלה הסורית") ואת סדרות הטלוויזיה "סטרייט ולעניין" (1993), "ייסורי אפרים" (1995), "המשאית" (2002).
בשנת 2010 יצא סרטו "שליחותו של הממונה על משאבי אנוש", סרט שזכה ב-5 פרסי אופיר, ובהם בקטגוריית "הבמאי הטוב ביותר" בו זכה ריקליס, ובקטגוריית "הסרט הטוב ביותר", דבר שהביא את סרטו לייצג את ישראל בהתמודדות על פרס אוסקר האמריקאי.
יחסי ארצות הברית–בהוטן
בעוד ששתי המדינות אינן חולקות יחסים דיפלומטיים רשמיים, היחסים בין שני עמים מוכרים כידידותיים וקרובים, בשל השיתופיות הרבה בין שני העמים. ארצות הברית הושפעה משמעותית מן הבודהיזם הטיבטי שהוא גם הליבה של הממלכה הבהוטנית. גדילת והתפתחות הקשרים בין הודו לארצות הברית גרמו גם הם לשיפור הקשרים עם בהוטן.
עונת 1992/1993 בליגה הלאומית
עונת 1992/1993 בליגה הלאומית הייתה העונה ה-37 של הליגה הלאומית כליגת הכדורגל הבכירה בישראל.
הפועל רעננה
היסטוריה
בעונת העפילה לראשונה בתולדותיה לפלייאוף העליון בליגת העל.
בעונת 2022-2023 סיימה הקבוצה במקום הרביעי בליגה א' צפון שמוביל לפלייאוף. לאחר שגברה בחצי הגמר על בקה אל גרבייה משער בדקה ה-128 הפסידה בגמר למ.ס צעירי כפר קנא ולמעשה נשארה בליגה א'.
הלמה של צורן
דוגמה לשימוש בלמה של צורן
נוכיח לדוגמה, תוך שימוש בלמה של צורן כי בכל חוג עם יחידה קיים אידיאל מקסימלי. יהי R חוג עם יחידה, ותהי P קבוצת כל האידיאלים האמיתיים בR (כלומר, האידיאלים שאינם שווים לחוג R עצמו), סדורה על ידי יחס ההכלה. P אינה ריקה שכן אידיאל האפס שייך לP.
המפלגה הלאומנית-דמוקרטית (רומניה)
המפלגה ניהלה מגעים למטרות איחוד עם מפלגות אחרות, אך הן לא הבשילו, כי המפלגות האחרות היו מעוניינות רק להוסיף לרשימתן את שמו של ניקולאה יורגה, שזכה לפופולריות רבה, אך לא את מפלגתו. מ-1934 נפסק ייצוג המפלגה בבית הנבחרים של רומניה.
חואנה דה איברבורו
תולדות חייה ויצירתה
דה איברבורו הייתה מהראשונים אשר ביטאו השקפות פמיניסטיות בדרום אמריקה. הד להשקפתה הפמיניסטית ניתן למצוא בשירים כגון "La Higuera" ו-"Como La Primavera". בנוסף הייתה דה איברבורו גם נטורליסטית ופנתאיסטית, וגם על כך כתבה ביצירותיה.
הוואה ברזילאית
היסטוריה
עם המצאת הגיפור על ידי צ'ארלס גודייר ב-1839 הלך וגדל השימוש בגומי, שהביא לשגשוג כלכלי בברזיל ונטיעת מטעי גומי, במסגרת "בום הגומי", בין השנים 1879 ל-1912. ערים כמנאוס, בלם ופורטו וליו שגשגו וצמחו באותה תקופה. באגן האמזונאס צמחו טייקונים של גומי, שנעשו לעשירים מופלגים. אחד מהם, חוליו אראנה, שלט על מטעים בשטח של קרוב ל-30,000 קמ"ר. העובדים בתעשייה זו חוו עבודה בתנאים קשים ובתשלום מינימלי.
מגפת הקורונה בשוודיה
הטיפול בהתפרצות
בשוודיה, בניגוד למדינות רבות אחרות, לא הוטל כל סגר, כאשר מרבית האמצעים היו וולונטריים ולא הוטלו חובות על האזרחים. השוודים הדגישו שהם לא אימצו את מודל חסינות העדר (שאומץ זמנית בבריטניה).
באמצע נובמבר, הוחלט להגביל התקהלות במדינה ל-8 החל מ-24 בחודש. אחרי כשבוע, ערים כמו מאלמה וסטוקהולם סגרו את הבריכות וחדרי הכושר. ראש הממשלה נשא נאום מיוחד ובו אמר שיש לצמצם מפגשים. בדצמבר, נסגרו התיכונים. ב-18 לחודש נוספו מגבלות. למשל, כל השירותים הציבוריים הלא חיוניים המופעלים על ידי המדינה, העיריות והאזורים נסגרו.
ביולי היו הקלות בהגבלות. במקביל התמודדה עם התפרצויות מקומיות. קצת יותר משני שלישים מהאוכלוסייה הבוגרת בשוודיה קיבלה לפחות מנה אחת של חיסון ושיעור המכוסה במלואה עלה בהתמדה לכיוון חצי. בסתיו בוטלו בהדרגה הגבלות נוספות.
מעיל רוח (מערכת נשק)
פעילות מבצעית בצה"ל
לאורך השנים המערכת הוכיחה את עצמה במקרים שונים ביירוט טילי נ"ט שונים, כולל יירוט של טילים מתקדמים מדגם קורנט.
צבאות זרים
משרד הביטחון הבריטי הכריז כי הוא שוקל לרכוש את מערכות "מעיל רוח" לדגם החדש של טנקי צ'אלנג'ר 3.
עקרון הפעולה של המערכת
בנוסף ליירוט, המערכת מזהה מאין הרקטה או הטיל שוגרו, מתריעה על כך לצוות הטנק ומאפשרת סגירת מעגל אש מהיר ואת השמדת היורה על ידי הטנק. ב־2021 נוספו למערכת גלאים חדשים המאפשרים סגירת מעגל אש באופן מיידי והשמדת חוליית הנ"ט ששיגרה טיל על הטנק בירי מדויק ומהיר.
כנסייה ביזנטית ליד כיסופים
גילוי הכנסייה
בשנות השבעים של המאה ה-20, בעת הכשרת הקרקע בשדות הקיבוץ, התגלתה רצפת הפסיפס. האתר נסקר בשנת 1930 על ידי יעקב עורי, מפקח העתיקות מטעם ממשלת המנדט, שציין בממצאיו את המצאות רצפת פסיפס באתר. במפות ישנות מסומן האתר בשם "בירכת אבו ראדי" או "בירכת אל-וָזָה".
אהוד הרושובסקי
ביוגרפיה
אביו, בנימין הרשב, היה מומחה לספרות השוואתית, מתרגם, ומשורר יידיש. הוא שימש כפרופסור אמריטוס לספרות באוניברסיטת תל אביב ופרופסור מן המניין באוניברסיטת ייל. הוא חבר האקדמיה האמריקאית לאמנויות ולמדעים וזוכה פרס א.מ.ת. אמו היא הפסיכואנליטיקאית רנה מוזס הרושובסקי.
יחיאל מאיר מגוסטינין
בניו ותלמידיו
בניו
אול דויניו לנגאי
לבה
בעוד שהלבה הנפלטת ממרבית הרי הגעש עשירה במינרלים סיליקטיים, הלבה של אל דויניו לנגאי היא קרבונטיטית ועשירה בפחמות נדירות של נתרן ואשלגן ובמינרלים הנדירים ניירריט וגרגוריט (שניהם נתגלו באול דוניו לנגאי). בשל הרכב יוצא דופן זה מתפרצת הלבה בטמפרטורות נמוכות יחסית שבין 500°C ל-600°C. בשל טמפרטורה נמוכה זו יש ללבה המותכת גוון שחור באור השמש במקום הגוון האדום האופייני למרבית הלבות, והיא דומה לבוץ שחור. הלבה גם נוזלית הרבה יותר מהלבות הסיליקטיות, לעיתים היא אפילו צמיגה פחות ממים. מינרלי הפחמות הנתרניים והאשלגניים של הלבה הנוצרת באול דויניו לנגאי אינם יציבים על פני השטח. הם סופחים מים ונוטים להתפרק במהירות, צבעם משתנה משחור לאפור ואז לחום, ובסופו של דבר ללבן. גם מרקם הסלע הנוצר מהתקררות הלבה משתנה עקב כך. תחילה הסלע קשה, אחר כך רך ואז הוא מתפורר. עקב כך שונה הנוף הגעשי של ההר מכל הר געש אחר על פני כדור הארץ.
צביה כהן
ביוגרפיה
סיימה לימודי ריפוי בעיסוק בישראל ובארצות הברית. בעלת תואר ראשון בשיקום, בהצטיינות יתרה, מאוניברסיטת ניו יורק. בעלת תואר שני בחינוך מאוניברסיטת טמפל שבפילדלפיה.
בצלאל שטרן (מורה)
תולדות חייו
בצלאל בן קלמן שטרן נולד בטרנופול שבגליציה בי"ג בסיוון תקנ"ח (28 במאי 1798). בילדותו קיבל חינוך תורני, כרוב הבנים בתקופתו, אך בנערותו הצטרף כתלמיד לבית הספר העברי שהקים בטרנופול המשכיל יוסף פרל, ושם הצטיין בלימודיו. לאחר סיום לימודיו הרשמיים השלים שטרן את השכלתו הכללית כאוטודידקט, ובשנת תקע"ח (1818), והוא בן 20 בלבד, חזר אל בית הספר כמורה.
מעשיו ושמו של בצלאל שטרן הגיעו אל הצאר ניקולאי הראשון, והוא זכה לתואר אזרח כבוד ולזכות ישיבה חופשית במדינה. בשנת 1843 הוזמן שטרן להיות היועץ לענייני חינוך והקהילה היהודית במועצת השלטון בסנקט פטרבורג. הייתה זו כנראה וועידת הרבנים שכונסה על ידי שר ההשכלה, סרגיי אובארוב, והעוזר היהודי שלו מקס ליליינטל. בצלאל שטרן מאודסה ייצג את משכילי רוסיה החדשה. שליטתו בשפות עזרה מאוד לפעילותו עבור הקהילה היהודית מבית ומחוץ. באודסה עצמה היה לו מקום של כבוד בין נכבדי העיר והיה לו חלק לא רק בהקמת בית הכנסת הגדול במקום, אלא גם בהטפותיו לגיבוש בין כל הפלגים המקומיים, כדי שיוכלו להתפלל באחווה בבית הקדוש. בשנת 1851 נפטרה אשתו של שטרן, ובריאותו לקתה. בצלאל שטרן נפטר בשנת ה-55 לחייו, בי"ב באב, תרי"ג.
אליעזר ורבל מציין את הופעתו המרשימה של שטרן, צחות לשונו, בקיאותו בשפות, השכלתו הרחבה ועמידתו בפרץ בפני ביטול התורה בידי המשכילים. אך תרומתו הגדולה ביותר הייתה הקדשת כל זמנו ומרצו לעניין החינוך וההשכלה של ילדי בית הספר. סטיבן זיפרשטיין גורס שבצלאל שטרן היה מחשובי המחנכים היהודים שפעלו והשפיעו על יהדות רוסיה כולה.
Dancing's Done
רקע
ב-"Dancing's Done", שרה מקס על רדיפה אחר מושא חיבתה. מילולית, השיר יוצר תמונה של סוף בילוי לילי, שבו המוזיקה נעצרה והזוג הרוקד צריך להחליט מה השלב הבא בהרפתקה המשותפת שלהם.
איגוד תעשיית ההקלטות האיסלנדי
איגוד תעשיית ההקלטות האיסלנדי (באיסלנדית: Félag Hljómplötuframleiðenda; בראשי תיבות: FHF) הוא הארגון המרכזי המייצג את ענף ההקלטות של איסלנד. האיגוד חבר בפדרציה הבינלאומית לתעשייה הפונוגרפית.
חידות מרקל
חידת מרקל
המצותתת איב מסוגלת לראות את כל החידות ויכולה לפענח בדיוק כמו בוב כל חידה שתבחר כי כזכור משום שהמפתח קטן, פענוח חידה אחת בלי ידיעת המפתח, בר ביצוע. אך הבעיה היא שאינה יודעת איזו מהחידות בוב פענח והמספר הסידורי מוסתר בתוך החידה, לכן עליה לנסות לפענח את כל החידות (או לפחות מחציתן במקרה הממוצע) כדי למצוא את המספר הסידורי שהחזיר בוב לאליס ואז לחלץ את המפתח שהם שיתפו ביניהם. אם אליס תשלח מספיק חידות זו תהיה משימה קשה. למעשה המאמץ מצד איב לפענוח כל החידות הוא בפקטור ריבועי ביחס לכמות העבודה שהושקעה מצד אליס ובוב.
בוהיניה
מאפיינים
מרבית הבוהיניות הן עצים בגובה 6 עד 8 מטרים, עם עלווה המתפרשת לרדיוס של 3–6 מטרים. העלים רחבים ובעלי שפה תמימה ומעוגלת, כשטרף העלה גזור פעם אחת באמצעו.
על השם
בוהיניה נקרא על שם האחים הבוטנאים השווייצריים-צרפתים גספר ויוהאן בוהין.
שיווק ערכי
מקור הביטוי ודוגמאות
ב-1976 בוצע בארצות הברית קמפיין שיווק ערכי באמצעות שותפות בין תאגיד מריוט (Marriott) והארגון ללא מטרות רווח "מצעד הפרוטות" (March of Dimes). המטרה של מריוט הייתה לייצר סיקור תקשורתי ויחסי ציבור בעלות נמוכה לקראת פתיחת פארק שעשועים לכל המשפחה בסנטה קלרה והמטרה של מצעד הפרוטות הייתה להגדיל את גיוס התרומות תוך כדי הנעה לגיוס כספים עד לתאריך שנקבע מראש. הקמפיין עלה במקביל ב-67 ערים ברחבי מערב ארצות הברית. קמפיין שיווק ערכי זה הצליח בצורה חסרת תקדים בכך שהביא לגיוס של 2.4 מיליון דולר תוך מתן פרסום חינמי של מאות אלפי דולרים והבאת 2.2 מיליון מבקרים לפארק השעשועים של מריוט בשנה הראשונה לפעולתו, מספר חסר תקדים אף הוא. בשנת 1982, הדיפלומטית ננסי ברינקר, מייסדת קרן Susan G. Komen for the Cure הייתה חלוצה בתחום השיווק הערכי, בכך שאפשרה למיליוני אנשים להשתתף במאבק בסרטן השד באמצעות עסקים השותפים למחויבות של הארגון למלחמה במחלה.
רקע
בשנים האחרונות המונח שיווק ערכי מתאר מגוון רחב של יוזמות שיווק המבוססות על מאמצי שיתוף פעולה של מטרות עסקיות ופילנתרופיות. על פי דו"ח משנת 2007 שפורסם על ידי ארגון onPhilanthropy כמות השימושים בחסויות המסחריות בתחום השיווק הערכי נמצאת בעלייה דרמטית בעסקים בארצות הברית.
יתרונות וחסרונות
היתרונות האפשריים של שיווק ערכי לארגונים ללא מטרות רווח כוללים יכולת לקדם את מטרות הארגון באמצעות משאבים כלכליים גדולים יותר של העסק, וכן יכולת להגיע לתורמים אפשריים דרך בסיס הלקוחות של החברה. היתרונות האפשריים של שיווק ערכי לעסקים מסחריים כוללים יחסי ציבור חיוביים, שיפור בניהול קשרי לקוחות, הזדמנויות שיווקיות נוספות והגדלת הרווחים. יתרונות אלו מתרחשים מכיוון שמודל שיווקי זה נותן לצרכן תחושת ערך של תרומה לחברה תוך כדי עשיית מעשים פשוטים כמו למשל רכישת נעליים.
סוגים
שיווק ערכי יכול לבוא לידי ביטוי באופנים שונים: קנה אחד תן אחד: עסקים יתרמו מוצר בעל ערך דומה למוצר ייעודי בהתבסס על כל מכירה של המוצר.
נויהופן על הקרמס
גאוגרפיה
העיירה נויהופן על הקרמס שוכנת על משולש הגבולות העירוניים של הערים לינץ, ולס, ושטייר. כ-10% מאדמות העיירה מיוערות, ו-75% הן אדמות חקלאיות.
תוניסיה
קרתגו
במאה ה-2 לפנה"ס איימה רומא לכבוש את תוניסיה מידיי קרתגו, כפי שעשו במצרים. עם זאת, קרתגו לא וויתרו בקלות - הקרתגים נלחמו בעוז כנגד הכובש הרומי. אחד הקרבות הידועים של קרתגו נגד הרומאים התקיים בעת הפלישה הקרתגית לאיטליה בהובלת חניבעל במסגרת המלחמה הפונית השנייה, אז קרתגו כמעט ושחקו לחלוטין את הכוחות הרומאים. לאחר שהרומאים הבינו כי אין ביכולתם בשלב זה לכבוש את קרתגו, עם סיום המלחמה בשנת 202 לפנה"ס קרתגו קיבלה עסקה שהציעו לה הרומאים - במשך 50 השנים הבאות שימשה כעיר-מדינה בחסות האימפריה.
האימפריה הרומית
במהלך תקופת שלטון האימפריה הרומית, האזור בו שוכנת תוניסיה המודרנית נהנה מפיתוח עצום בכל המובנים. הכלכלה תפחה, רבות בזכות השלטון המבוסס: עם זאת, שגשוג האזור היה תלוי כמעט לחלוטין בחקלאות. על פי הערכות שונות, האזור של צפון תוניסיה המודרנית וטריפוליטניה (חלק מלוב המודרנית) ייצר מיליון טונות של דגנים מדי שנה, כאשר לא פחות מרבע מהם יוצאו לחלקי האימפריה השונים, לרוב לסיציליה ומצרים. החקלאות המשגשגת באזור כללה מלבד דגנים גם שעועית, תאנים, ענבים ופירות אחרים.
במהלך המאה ה-2 חל שינוי בייצור החקלאי בתוניסיה, כאשר שמן זית הפך מתחרה רציני לייצוא הדגנים. מלבד זאת, נהנה האזור של תוניסיה ממאפיינים טבעיים שונים שבהם חשקו הרומאים ולכן השקיעו בכלכלה המקומית, כמו גידול והסעה של חיות בר אקזוטיות, כמו גם תעשיית טקסטיל מכובדת, שיש, יין, עץ, כלי חרס וצמר.
תוניסיה הצרפתית
בעקבות החוב הגדול שצברה תוניסיה תחת שליטה עות'מאנית והעוני הקשה ששרר בה, הכריז השלטון המקומי על פשיטת רגל בשנת 1869. בשנת 1881, השתמשה צרפת בחובה של תוניסיה, יחד עם טענה לפלישה תוניסאית לשטחי אלג'יריה הצרפתית, כעילה למלחמה. הצבא הצרפתי נכנס דרך הגבול עם אלג'יריה עם צבא של למעלה מ-36,000 חיילים מצוידים בנשק חם, כבשו את תוניסיה ואילצו את הביי לחתום על כניעה בתוך ימים ספורים. מעט אחר כך נחתמה הסכם ברדו, אשר הפך את תוניסיה באופן רשמי למדינת חסות ובהמשך למושבה צרפתית, חרף התנגדותה המוצהרת של ההתיישבות האיטלקית בתוניסיה. תחת הקולוניאליזם הצרפתי, השלטון היושב בפריז עודד הגירה של אירופאים לתוניסיה והקים בה יישובים המיועדים לצרפתים; ככל שחלפו השנים, כך גדל משמעותית מספר המהגרים המצרפתים לתוניסיה, מ-34,000 בשנת 1906 ל-144,000 בשנת 1945. זאת על אף נוכחותם של 105,000 איטלקים בתוניסיה, שהתנגדו במרץ לשלטון הצרפתי החדש.
לאחר מלחמת העולם השנייה נמשך והתחזק המאבק לעצמאות לאומית בתוניסיה. האדם הבולט שהוביל את המאבק היה חביב בורגיבה, לעתיד נשיא המדינה. הוא הקים את מפלגת "נאו-דוסטור" וקידם את המחאות לסילוק השלטון הצרפתי החיצוני באופן לא-אלים. אולם היעדר התקדמות במאבק, החלה לפרוץ התנגדות אלימה לשלטון הצרפתי במהלך שנת 1954. המהפכנים התוניסאים הושפעו ממקביליהם באלג'יריה ובמרוקו, אף שלבסוף הייתה תוניסיה הראשונה לקבל עצמאות. לאחר מגעים נמרצים הצליחו חברי מפלגת נאו-דוסטור, ובראשם בורגיבה, להגיע לפשרה עם הצרפתים ואלה יצאו מהמדינה.
הרפובליקה התוניסאית
אף על פי שבן עלי יזם פעולות כלכליות שנועדו לפתח את תוניסיה ולהבדיל אותה משאר מדינות העולם הערבי, השחיתות והאינטרסים האישיים שלו, כמו גם חוסר ידע בניהול עשרות התיקים שבהם החזיק, הוביל לשפל כלכלי חד בתוניסיה, שהצית את המרד הראשוני בדרך למהמפכה התוניסאית.
המהפכה בתוניסיה
עד מהרה היו ההפגנות לגל התנגדות עממית למשטר בתוניסיה, הגדול מזה שלושה עשורים והביאו לעשרות מקרי מוות ומאות פצועים, רובם כתוצאה מפעולה של המשטרה וכוחות הביטחון. בסופו של דבר גברו המפגינים על המשטרה, ומתוך חשש לחייו נמלט בן עלי מן המדינה והתפטר רשמית מתפקידו כנשיא ב-14 בינואר 2011. לאחר הדחתו ובריחתו לערב הסעודית התקיימו הבחירות הדמוקרטיות הראשונות בתוניסיה.
הקיבוץ, גלריה לאמנות ישראלית
"הקיבוץ, גלריה לאמנות ישראלית", או "גלריה הקיבוץ" היא גלריה לאמנות שפעלה בתל אביב-יפו בין השנים 2018-1967.
תוניסיה
המערכת הפוליטית שעוצבה בהפיכת 2011
הנשיא נבחר בעבר לתקופת נשיאות של חמש שנים ללא התנגדות, והוא זה שמינה את ראש הממשלה והקבינט, שבאמצעותם הוציא לפועל את מדיניותו. מושלים אזוריים ומנהלים מקומיים ממונים על ידי הממשלה השוכנת בנציבות הראשית; הם נבחרים, בדרך כלל, על ידי מועצת העירייה של אותו האזור.
יחסים עם ישראל
אולם היחסים בין שתי המדינות התדרדרו עד מאוד בתחילת שנות ה-2000, פרוץ האינתיפאדה השנייה. ב-22 באוקטובר 2000, הנשיא התוניסאי זין אל-עאבדין בן עלי הודיע ​​כי בכוונתו לנתק כל קשר עם ישראל בעקבות "האלימות בשטחים הפלסטינים". מדינת ישראל הגיבה בתדהמה על ההכרזה וסגרה את משרדי האינטרסים. דובר משרד החוץ הישראלי הוציא הודעה לתקשורת בה נאמר: בהמשך העשור היחסים בוטלו באופן דרסטי, למעט יחסים כלכליים מעטים של משקיעים פרטיים.
גאוגרפיה
בדרום מזרח תוניסיה מספר אגמי מלח רדודים, שהגדול בהם הוא שוט אל-דג'ריד המתפרש על שטח נרחב העובר דרך שלושה מחוזות שונים, בצמוד לגבול עם אלג'יריה. באגם נמצאת גם הנקודה הנמוכה ביותר במדינה, שגובהה 17 מטר מתחת לפני הים. לעומת זאת, הנקודה הגבוהה ביותר בתוניסיה היא פסגת ג'בל אל-שמאנבי - בגובה 1,544 מטר מעל פני הים.
חינוך ובריאות
בשנת 2017 נמדד ונמצא על ידי ארגון האומות המאוחדות כי שיעור האזרחים בעליי אוריינות מלאה בתוניסיה עומד על כ-81.8%, עלייה של 3% משנת 2008. שיעור האוריינות המלאה בקרב בני 15–24 עומד על כ-97.3%. תחום החינוך נמצא גבוה בסדר העדיפויות של הממשלה בתוניסיה, וכ-6% מהתמ"ג מושקע בו.
בתחום הבריאות תוניסיה ניצבת ברמה נמוכה יותר מזו של מערכת החינוך, אך עדיין יעילה ויציבה. מערכת הבריאות היא ציבורית ופועלת על בסיס מיסוי, באופן המאפשר נגישות כלכלית לטיפול רפואי כמעט לכל האזרחים. באזורים בעלי ריכוזי אוכלוסייה גדולים קיימים מרכזי עזרה ראשונה, בתי חולים אזוריים ובתי חולים אוניברסיטאיים. המדינה אחראית לסבסוד חלקי גם של חלק מהטיפולים בבתי חולים פרטיים.
דת
חלק הארי של הציבור התוניסאי משתייך לאסכולה המאלכית שבאסלאם הסוני, וקל לזהות את מסגדיהם בעלי המינרטים המרובעים, המאפיינים את אזור זה של צפון אפריקה. אף על פי כן, קיימת בתוניסיה גם קהילה מוסלמית טורקית שהגיעה לאזור בימי האימפריה העות'מאנית ונותרה שם עד היום; מסגדיהם ניתנים לזיהוי באמצעות המינרטים המתומנים שלהם. מבין המוסלמים בתוניסיה, הרוב המכריע הוא של סונים, אחריהם המוסלמים הלא-דתיים, ולאחריהם האיבאדיה והמוסלמים הברברים (הדוגלים בח'וארג').
יהדות
בסופו של דבר התקבצו היהודים לאורך רצועת החוף של תוניסיה, ובעיקר באי ג'רבה, שנודע בקהילה היהודית השמרנית בו. לאחר שסבלו מרדיפות בתקופת שלטון האימפריה הרומית הנוצרית, זכו היהודים להקלה ולזכויות נוספות עם כיבוש תוניסיה על ידי האימפריה המוסלמית בימי הביניים. בהתאם לחוקי השריעה, הכובש המוסלמי לא נטפל ל"עם הספר" ויהודים הותרו לדבוק באמונתם כפי שירצו ולהביע את אמונותיהם בפומבי - כולל לבוש מסורתי, בתי כנסת ותפילות פומביות - כל עוד שילמו את מס הג'יזיה.
כאשר נכבשה תוניסיה על ידי ספרד בתום ימי הביניים בשנת 1535 חיו בה כ-2,500 יהודים. קיימים תיעודים ליהודים שנמכרו בתקופה זו כעבדים במדינות נוצריו שונות. אולם שלטון ספרדי זה לא שרד זמן רב, וכבר ב-1574 נכבשה מחדש תוניסיה על ידי האימפריה העות'מאנית שהיטיבה יותר עם היהודים, אך העדיפה את האוכלוסייה המוסלמית והיהודים נהדפו אל קהילות קטנות ולא השתלבו באוכלוסייה.
יהודי תוניסיה השתתפו בתהליך הציוני ומנהיגיהם אף השתתפו במספר קונגרסים באירופה. הקשר עם התנועה הציונית הלך והתחזק ככל שחלף הזמן. הקשר הטוב ביותר היה עם מנהיג הרוויזיוניסטים זאב ז'בוטינסקי. באותה העת אף הוקם בתוניסיה סניף של תנועת בית"ר, המושתתת על השקפת עולמו של ז'בוטינסקי. בין מייסדיה ונציביה נמנה גם אפרים לוזון, שכיהן בתפקיד זה עד עלייתו לארץ ישראל.
משקיבלה תוניסיה עצמאות ב-1956 החלה התנכלות של השלטון ליהודים. נאסר קיומו של ועד הקהילה היהודי ונאסרה פעילותם של האגודות ומוסדות התרבות והספורט היהודיות. ב-1958 התגברו הרדיפות, בוטלה פעילותו של בית הדין הרבני, הרובע היהודי נהרס בידי השלטונות ובית העלמין היהודי הופקע "לטובת הכלל". בעקבות זאת עזבו את תוניסיה כשמונים אלף יהודים. ב-1967 החריפה מאוד האנטישמיות והיהודים סבלו מפגיעות והתנכלויות משפילות רבות. בעקבות זאת עזבו שארית יהודי תוניסיה ונותרו בתוניסיה נכון ל-2011 פחות מ-1,000 יהודים, רובם באי ג'רבה.
צבא
צבא תוניסיה מתחלק לחיל אוויר, צי ימי, משמר לאומי, כוח צבאי מסייע וחיל רגלים. גיל הגיוס הנהוג בתוניסיה הוא 20. נכון לשנת 2008, בצבא תוניסיה הכולל היו חברים 27,000 אנשי צוות וחיילים, מצוידים ב-84 טנקים כבדים ו-48 טנקים קלים. הצי של תוניסיה כלל 4,800 חיילים שהפעילו 25 סירות סיור ו-6 כלי שיט נוספים, בהן אוניות מלחמה. חיל האוויר התוניסאי הכיל 154 מטוסים ו-4 כלי טיס בלתי מאוישים. המשמר הלאומי, שהוא למעשה כוח צבאי למחצה, בן 12,000 חיילים ואנשי צוות. בשנת 2006, שלטונו של בן עלי, תקציב הצבא עמד על כ-356 מיליון דולר אמריקאי בשנה, כלומר 1.6% מהתוצר המקומי הגולמי של תוניסיה.
אחרי המהפכה
למרות השפעות המהפכה והחילוניות בתוניסיה, הומוסקסואליות עדיין אינה חוקית, ויכולה לגרור עונש של שלוש שנות מאסר . על פי סקר שנערך בשנת 2013 על ידי מרכז המחקר פיו, 94% מהתוניסאים סברו כי החברה אינה צריכה לקבל הומוסקסואליות . בשנים שלאחר מכן זכויות להט"ב חדרו מעט יותר לשיח הפוליטי, ועל אף שעדיין נמצאות רחוק מהקונצנזוס, החלו פוליטיקאים תוניסאים להתבטא באופן מתירני יותר ליחסים אלו.
סמי גרונמן
קורות חיים
גרונמן חיבר רומנים סאטיריים וקומדיות כגון "מלכת שבא", המציג את הסיפור התנ"כי של ביקורה של מלכת שבא בממלכתו של שלמה המלך; "יעקב או כריסטיאן", סאטירה על תורת הגזע הנאצית, שהוצגה בתיאטרון "המטאטא" ב-1937 (תיאטרון שהציג את יצירותיו בתרגומו של נתן אלתרמן); "משפחת היינה", מחזה אודות משפחתו של המשורר היהודי-גרמני המפורסם מהמאה ה-19, היינריך היינה, שהוצג בתיאטרון "הבימה" ב-1947; ויצירתו הידועה ביותר - "שלמה המלך ושלמי הסנדלר" שהוצגה בתיאטרון הקאמרי, והייתה גולת הכותרת של שיתוף הפעולה בין גרונמן הסאטיריקן הוותיק לבין המשורר הצעיר נתן אלתרמן, שהחל כבר בימי תיאטרון "המטאטא".
אצטדיון פודגוריצה סיטי
היסטוריה
לאחר התפרקות יוגוסלביה, עבר האצטדיון עבודות בנייה נוספות. היציע המזרחי נהרס, ונבנה יציע צפוני חדש. והקיבולת צומצמה ל-12,000.
שליטה של אסטרטגיות
טרמינולוגיה
ובהשוואה לכל האסטרטגיות נקבל:
אלכסיי מירנצ'וק
לוקומוטיב מוסקבה
הוא ערך את הופעת הבכורה שלו בליגה האירופית ב-28 באוגוסט 2014, כשהוא נכנס כמחליף במחצית שנייה במקום מנואל פרננדס בתבוסה הבייתית 1–4 ללימסול הקפריסאית.
רוברט בליי
ביוגרפיה
בשנת 1966 היה רוברט בליי בין מייסדי חזית הסופרים נגד מלחמת וייטנאם. וכשזכה בפרס הספר הלאומי - פרס נחשב בארצות הברית, הקדיש את כספי הפרס להתנגדות למלחמה.
ערפיח
כיום ישנן מספר דרכים שביכולתן לצמצם את תופעת הערפיח או למנוע אותה כליל. דרכים אלו מסתכמות בעיקר בצמצום מזהמים על ידי הגבלות על תנועה ברכב באזורים עירוניים או מעבר לצריכת דלק יעילה יותר ופחות מזהמת.
צנחני היישוב
הנצחתם
בבית הקברות הצבאי בהר הרצל נמצאת יד לצנחני היישוב בארץ שנפלו באירופה - חלקה של שבעת צנחני היישוב שהוצאו להורג, וטמונים בה אלה מהם שגופתם נמצאה ומצבות לזכרם של אלו שגופותיהם לא נמצאו מעולם. שמותיהם מופיעים על אנדרטת הצנחנים.
מריוס נכט
יזמות עסקית
בשנת 1993 הקים נכט את חברת "צ'ק פוינט", יחד עם גיל שויד ושלמה קרמר. הם השיקו את הסטארטאפ הזעיר שלהם בהלוואה בסך 300,000 דולר בלבד, ובנו את צ'ק פוינט לחברה הנסחרת בנאסד"ק עם שווי שוק של 18 מיליארד דולר. נכט שימש בתפקידי ניהול שונים בצ'ק פוינט, ביניהם מו"פ, מוצר, מכירות, שיווק ותמיכה. במהלך שנת 2016 מכר נכט כ-5% ממניות צ'ק פוינט תמורת כ-800 מיליון דולר, ונותר עם 6.8% ממניות החברה. בשנת 2020 הוא פרש מתפקידו כיו"ר צ'ק פוינט, כדי להתמקד ביוזמות בתחום הבריאות ובחברות אחרות שהקים ומימן.
Hepatitis D virus
נגיף הפטיטיס D (באנגלית: HDV, קיצור של Hepatitis D virus) הוא נגיף השייך לסוג נגיפי הדלתא (Deltavirus) אשר זוהה לראשונה בשנת 1977 באיטליה. הנגיף אינו יכול להתקיים באופן עצמאי משום שאינו מסוגל לחדור פיזית לתוך התאים עקב מחסור בחלבוני מעטפת ספציפיים אשר תפקידם להקשר אל הקולטנים המתאימים על גבי תאים בגוף. זו הסיבה שהנגיף זקוק להפטיטיס B (HBV) על מנת להדביק תאים, משום שהוא נעזר בחלבוני ה-HBs (חלבוני המעטפת) שלו על מנת להקשר אל הקולטנים. בעקבות זאת ניתן לומר שההדבקה בנגיף ה-HDV מתרחשת על פי רוב במקביל להדבקה ב-HBV או זמן קצר אחריה.
דרכי הדבקות
נגיף הפטיטיס D אינו שכיח בקרב המדינות המפותחות כך שדרך ההדבקות המרכזית במדינות אלה היא בקרב צרכני הסמים על ידי שימוש במחטים מזוהמות. יחד עם זאת, הנגיף אנדמי לאגן הים התיכון ובמיוחד המזרח התיכון ואפריקה שמדרום לסהרה.
הדבקה ומחזור ההתרבות
הנגיף זקוק לחלבוני המעטפת של HBV כדי לחדור אל תוך התאים ולהדביקם. מיד לאחר החדירה מנצל הנגיף את האנזים RNA פולימראז התאי באמצעות אנטיגן דלתא קטן על מנת שזה ישכפל עבורו את הגנום. כאן חשוב לציין שפעילות מעין זו חריגה ואינה אופיינית בטבע, מפני שהאנזים RNA פולימראז המצוי בתאים הוא מסוג DDRP) DNA dependent RNA polymerase), כלומר אנזים שבונה גדיל RNA על סמך תבנית DNA, אולם ככל הנראה הנגיף גורם לאנזים להיות מסוג RNA dependent RNA polymerase - RdRP'', כלומר לסנתז גדיל RNA חדש מתבנית RNA קיימת (שהיא הגנום הנגיפי). ה-RNA פולימראז מסנתז מולקולת RNA ארוכה אשר מורכבת מיחידות RNA החוזר על עצמו מספר רב של פעמים הקרוי קונקטמר. בשלב הבא הנגיף משתמש באתרים הקטליטיים המצויים על גבי ה-RNA שלו עצמו הקרואים ריבוזים (Ribozymes) אשר חותכים בין היחידות החוזרות של הקונקטמר ויוצרות בכך מולקולות RNA נפרדות הנארזות בשלב האחרון לתוך הקפסיד בעזרת אנטיגן דלתא גדול.
זאב קליין
ביוגרפיה
בשנת 1988 כתב וערך את הספר "המלחמה בטרור".
נח סטולמן
ביוגרפיה
בשנת 2006 כתב את תסריט הסרט "מישהו לרוץ איתו", המבוסס על ספרו של דויד גרוסמן, "מישהו לרוץ אתו". באותה שנה שימש כתסריטאי הסרט "למראית עין", בו כיכבו טלי שרון, הדס ירון, אביגייל הררי ועוד.
אלה שוחט
ביוגרפיה
לאחר סיום הדוקטורט הוזמנה להצטרף לסגל אוניברסיטת ניו יורק כחוקרת ומרצה. בהמשך מונתה כפרופסור במחלקות לאמנות, מדיניות ציבורית ולימודי המזרח התיכון.
בואיטיוס
לפי הערכת הקשקשים נראה שדג זה היה גדול בהרבה מקרוביו החיים והגיע עד לאורך של 3 מטרים. מבנה הלסת היה מעט גבוה יותר ובין הלחיים ללסת העליונה היו 14 שיניים קטנות ודקות.
משימה סוף
עלילת הסרט
כששתי הסוכנות רודפות אחרי ויקטוריה נוקס, סוחרת נשק ממולחת, סוכנת 83 מנצלת את ההזדמנות ובורחת. היא מתחפשת לסטודנטית קנדית בשם מייגן וולש ומגיעה לבית משפחת לארסון כחלק מתוכנית חילופי סטודנטים.
טיטנופוניוס
מאפיינים
סוג זה היה קרוב יחסית לדוליוזאוריסקוס והאנטאוזאורוס הדרום-אפריקאי ודמה מעט גם לבני המשפחה Estemmenosuchidae, בהם האסטמנוסוכוס.
בורגקירכן
בורגקירכן (בבווארית: Burgkirchen) היא עיירה במחוז בראונאו אם אין שבמדינת אוסטריה עילית באוסטריה.
סוציולוגיה פוליטית
מבוא
סוציולוגיה פוליטית נתפסת כתת-תחום של סוציולוגיה ופוליטיקה. בתחילת שנות השלושים ולאור השיבושים החברתיים והפוליטיים שהתרחשו עם עליית הקומוניזם, הפשיזם ומלחמת העולם השנייה צמח תחום זה. פילוסופים רבים כגון אלכסיס דה טוקוויל, ג'יימס ברייס, רוברט מיכלס, מקס ובר, אמיל דורקהיים וקרל מרקס הבינו כי המוקד המרכזי בתחום זה הוא אלמנט הכוח.
יעקב חן-טוב
קורות חייו
בשנות השבעים היה חבר הוועד המייסד שעסק בהקמת מכללת יהודה ושומרון באריאל, וכיהן כיו"ר אגודת שוחרי המכללה. בפרק זמן זה היה מראשוני הפעילים בהקמת ההתיישבות באפרת.
האגודה ההומניסטית הבריטית
חינוך חילוני
האגודה מתנגדת לבתי ספר דתיים בבריטניה, שלטענתם פוגעים בלכידות החברתית ולא מייצגים את כלל האוכלוסייה.
רפורמה חוקתית
האגודה מצביעה על הקשרים החזקים בין דת ומדינה בבריטניה:
קידום אתאיזם
בשנים 2008–2009 הובילה האגודה מסע פרסום לקידום אתאיזם תוך שימוש באוטובוס שנקרא "האוטובוס האתאיסטי" ונשא סיסמאות כמו "כנראה אין אלוהים, אז תפסיקו לדאוג ותיהנו מהחיים". האוטובוס העלה את המודעות לאתאיזם ואף גייס תרומות בסך 155,000 לירה שטרלינג. הקמפיין נתקל בהתנגדות רבה מצד ארגונים דתיים, רובם נוצריים.
שמואל וילנברג
שמואל וילנברג (16 בפברואר 1923 - 19 בפברואר 2016) היה ניצול שואה, צייר, פסל וסופר ישראלי. אמנותו הוקדשה ברובה לשימור זיכרון השואה. היה במותו הניצול האחרון ממחנה ההשמדה טרבלינקה.
מיתוסים על אונס
רוב המחקרים שבחנו החזקה במיתוסים על אונס, התמקדו בתפיסה הרווחת, שלפיה אישה היא קורבן פוטנציאלי לאונס, ואילו גבר הוא תוקף פוטנציאלי. ככלל, הנטייה להאשים את הקורבן, או לראות בו אחראי לתקיפה, נמצאה במחקרים רבים. במחקרים הללו הסתמנה המגמה שהאשמת הקורבן קשורה בקבלה (acceptance) של מיתוסי אונס. נמצא כי גברים ונשים בעלי תפיסות סטריאוטיפיות שמרניות לגבי תפקידי מין החזיקו יותר במיתוסי אונס, ונטו יותר להאשים את הקורבן. ממצאים אלה עולים בקנה אחד עם טענתה של ברט (1980), מחברת ההגדרה המקורית, שלפיה נאמנות לתפקידי מגדר מסורתיים משפיעה על סובלנות לאונס והינה גורם משמעותי של קבלת מיתוסי אונס.
דובון הקורים
מקור השם
המין נקרא דובון בשל הפלומה השעירה שמכסה את גופו של הזחל. גם השם מדעי של המשפחה הנגזר מיוונית משמעותו דוב והקורים נקראים על שם הקורים אותם טווה העש מעל העשבים בהם הוא מתפתח.
פרנקפורט על האודר
היסטוריה
בעידן הפוסט קומוניסטי סובלת העיר מאבטלה גבוהה וצמיחה כלכלית נמוכה. האוכלוסייה הצטמצמה באופן משמעותי מ־87 אלף תושבים בזמן איחוד גרמניה עד לפחות מ־70 אלף בשנת 2002 והצטמצמה ל־60 אלף בשנת 2010.
כף אירופה
האזור שטוח יחסית ויש בו מגרש גדול המכונה "אליפסת אירופה" (Europa Oval) והמשמש כאחד משני מגרשי הקריקט במושבה. בנוסף נמצאים במקום מספר מבנים ובהם המצפה הימי של "החברה לאורניתולוגיה ולתולדות הטבע של גיברלטר" (The Gibraltar Ornithological & Natural History Society או GONHS), אחד משני המגדלורים הניצבים משני צדדיה של הכניסה למפרץ גיברלטר, מסגד איברהים אל-איברהים והכנסייה הקתולית "גבירתנו מאירופה". ביום בהיר ניתן לצפות מכף אירופה לעבר חופי מרוקו והעיר סאוטה שבאפריקה, מצידו האחר של מצר גיברלטר.
אגלסברג
אגלסברג (בבווארית: Eggelsberg) היא עיירה במחוז בראונאו אם אין שבמדינת אוסטריה עילית באוסטריה.
לאונרדו ביטנקורט
לאונרדו ביטנקורט (בגרמנית: Leonardo Bittencourt, נולד ב-19 בדצמבר 1993 בלייפציג שבגרמניה) הוא כדורגלן גרמני, המשחק כקשר בקבוצת ורדר ברמן.
קריירת מועדונים
ביולי 2018, לאחר שירד ליגה עם קלן, חתם ביטנקורט בהופנהיים מהבונדסליגה.
רעמסס הראשון
קבורתו וגילוי קברו
בשנת 1911 תרם ג'ון פיירפונט מורגן מספר תגליפים מקפלת הזיכרון למוזיאון המטרופוליטן בניו יורק.
גילוי וזיהוי המומיה
בשנת 1999 החליט המוזיאון למכור את אוספיו לאיש העסקים הקנדי ויליאם ג'יימיסון, וזה מכר את האוסף למוזיאון מייקל קרלוס באוניברסיטת אמורי, באטלנטה שבג'ורג'יה. בדיקות שערכה האוניברסיטה ובמסגרתה עברה המומיה סריקות CT וצילומי רנטגן העלו שהמומיה נחנטה שזרועותיה צלובות על חזיה של המומיה - תנוחה השמורה לבני משפחת המלוכה המצרית, ולזיהוי המומיה עם רעמסס הראשון. המומיה הוחזרה למצרים ב-24 באוקטובר 2003 והיא מוצגת במוזיאון לוקסור.
שלשה (כדורסל)
היסטוריה
פיב"א התאחדות הכדורסל העולמי הכניס את קשת השלוש בכל העולם באופן רשמי בעונת המשחקים 1984/85. כאשר עד שנה זאת גם במשחקי אליפות אירופה שיחקו ללא קשת השלוש, שהוכנסה לליגת ה-NBA חמש שנים קודם.
סופיה מגדלנה, נסיכת דנמרק
ביוגרפיה
סופיה מגדלנה נולדה ב-3 ביולי 1746 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. בשנת 1751, בהיותה בת 5, התארסה סופיה מגדלנה עם גוסטב, נסיך הכתר של שוודיה, בהסדר שנערך על ידי הפרלמנט השוודי, נגד רצונה של המלכה השוודית לואיזה אולריקה מפרוסיה, שהעדיפה לחתנו עם אחייניתה פיליפינה, מרקיזת ברנדנבורג-שוודט. סופיה מגדלנה שהתייתמה מאמה בגיל מאוד צעיר, קיבלה חינוך דתי קפדני מאוד מסבתה ומאמה החורגת,
סופיה מגדלנה מעולם לא הייתה מעורבת בפוליטיקה, למעט פעם אחת, כאשר באוגוסט 1788, במהלך המלחמה הרוסית-שוודית (1788–1790), נתן לה בעלה את המשימה להיכנס למשא ומתן עם דנמרק, כדי למנוע הכרזת מלחמה מצד דנמרק במהלך המלחמה המתמשכת נגד רוסיה, אולם שליחותה נכשלה ודנמרק הצטרפה למלחמה נגד שוודיה.
צוג (קנטון)
גאוגרפיה
קנטון צוג ממוקם במרכז שווייץ. ממערב לו נמצאים הקנטונים לוצרן וארגאו. מצפון גובל צוג בקנטון ציריך וממזרח ומדרום לו נמצא קנטון שוויץ.
היסטוריה
ב-1803 קיבל הקנטון את עצמאותו בקנטון נפרד. בעקבות החוקה של 1814 נסגרו בתי הנבחרים שפעלו בקנטון מאז 1376. ב-1845 הפך הקנטון לחבר בזונדרבונד, קבוצת קנטונים קתולים וקונסרבטיבים שמגנה על האינטרסים של החברים בה. כחבר בסונדרבונד נלחם צוג במלחמה ב-1847 בה הפסיד הזונדרבונד לאיחוד השווייצרי. בשנים 1848 ו-1874 הצביעו אנשי הקנטון נגד חוקה פדרלית. החוקה ב-1876, שונתה ב-1881 והוחלפה בחוקה חדשה ב-1894.
כלכלה
בבירה צוג יש מספר גדול של חברות שרק הנהלתן נמצאת בעיר. זאת בגלל שצוג היא אחת הערים בעלות המיסוי הנמוך ביותר בשווייץ.
תעלומת ספרטיקל
הסדרה, שהופקה בתקציב של שלושה מיליון אירו, צולמה בבריסטול, כאשר הפרק האחרון בעונה הראשונה צולם במאיץ חלקיקים. העונה השנייה הייתה מאוד פופולרית, עם יותר משני מיליון צפיות ב- BBC iPlayer. העונה השלישית גם כן גרפה צפיות רבות, ובאופן כללי הביקורות על הסדרה היו טובות מאוד, עם ציון של 7.0 ב-IMDb.
ואדי רם
צילום סרטים
בשנת 1962 צולם בוואדי רם הסרט "לורנס איש ערב", בבימויו של דייוויד לין ובבכיכובם של פיטר או'טול בתפקיד לורנס, עומר שריף, אנתוני קווין ואלק גינס. סרטים נוספים צולמו בוואדי רם. באחד מהם – "Red Planet" משנת 2000 בהשתתפות ואל קילמר וקארי-אן מוס – שימש הוואדי כפני השטח של כוכב הלכת מאדים. כמו כן, בשנת 2015 צולמו נופי הוואדי לצורך הסרט "להציל את מארק וואטני", בבימויו של רידלי סקוט. הוואדי שימש גם בסרט זה כפני השטח של כוכב הלכת מאדים. גם הסרט "חולית: חלק ראשון" צולם כאן.
בייבלונג
בייבלונג (שם מדעי: Beibeilong; מילולית: "דרקון תינוק") הוא סוג של דינוזאור תרופוד ממשפחת הקנגנתיים, אשר התקיים במשך הקרטיקון העליון שלפני 96 עד 88 מיליון שנה מזמננו. הוא תואר ב-2017 ונכלל בו מין יחידי - Beibeilong sinensis. המאובנים שלו ידועים מתצורות גאוגו (Gaogou Formation) שבצפון סין.
סוג דינוזאור זה היה גדול ביחס לקרוביו ומהגדולים שבאובירפטורוזאוריה, לאחר קרובו הגיגנטורפטור כשהוא הגיע לאורך 7.5 מטרים ולמשקל של 1.2 טונות. הוא היה דו-רגלי בעל גפיים עבות ומקור קרני ששימש לקריעת טרף בעל קונכיות, בדומה לאובירפטור.
שמעון פרנס
ביוגרפיה
עד נובמבר 2014 הגיש תוכנית יומית בשם "שש בערב עם שמעון פרנס" בגלי צה"ל. כיום מגיש פרנס את התוכנית "חלום לים התיכון" בערוץ 23, תוכנית שבועית בשם "העונג השישי", המשודרת בגלי צה"ל מדי יום שישי אחה"צ, ומגיש ועורך את התוכנית ציפורי לילה מוזיקליות המשודרת בגלי צה"ל בלילה שבין שני לשלישי ותוכנית שבועית בשם "על החתום" המשודרת בגלי צה"ל מדי יום שבת בצהריים. החל מיולי 2019 הפסיק להגיש את התוכנית "ציפורי לילה" ובמקומה מגיש תוכנית בשם "העונג השביעי" מידי שבת בין 12 ל-2 בצהריים.
גופי סיבוב של חתכי חרוט
גוף סיבוב של חתך חרוט הוא גוף תלת־ממדי הנוצר באמצעות סיבוב של חתך חרוט סביב צירו. שמו של גוף הסיבוב נגזר בדרך כלל משמו של חתך החרוט באמצעות הסיומת "איד":
פרבולואיד
אם נחתוך את הפרבולואיד במקביל למישור x-y נקבל או קבוצה ריקה או אליפסה שמשוואתה היא
כאשר a=b=1 מתקבל פרבולואיד סימטרי במיוחד שניתן לתארו במספר צורות:
סדר מלא
פעולות בין סדרים
אם מתקיים:
הערות:
בלז קומפאורה
ראשית חייו וקריירה צבאית
קומפאורה נשלח למכללה צבאית ביאונדה שבקמרון, וקיבל הכשרה כלוחם ברבאט, מרוקו. בשנת 1976, במהלך מחנה האימונים במרוקו, פגש את תומא סנקרה והשניים הפכו לחברים טובים.
עלייתו לשלטון
תקופת שלטונו של סנקרה אופיינה במאבק בשחיתות וברצון ליצור עצמאות כלכלית, תוך כדי התרחקות מצרפת והתקרבות ללוב של קדאפי ולברית המועצות ולגוש המזרחי. סנקרה התנגד לחיי פאר ולרכישות חוץ – בורקינאיות, במטרה ליצור עצמאות כלכלית ואי-תלות במדינות אחרות ובמעצמות. הוא דגל בייצור עצמאי ותמך בביצוע רכישות פנים, תוך המעטה ברכישות ממדינות אחרות, ואף ביצע מספר יוזמות מהפכניות ורודניות ביניהן הקטנת שכרם של כל עובדי הציבור, איסור איגודים ועיתונות חופשית, וכן, פעל לשיפור החינוך, לחיזוק מעמדן של נשים בחברה ולשיפור הסביבה האקולוגית והתחבורה. הוא נשאר, עוד יותר אחרי רציחתו, דמות נערצת בקרב אפריקאים רבים, אף-על-פי שגם משטרו התאפיין בשיטות דיכוי.
שחף ממוזלג-זנב
שחף ממוזלג-זנב, שחף קדוד-זנב או קְסֵמָה (שם מדעי: Xema sabini) הוא מין יחיד בסוגו (לשעבר בסוג שחף) של שחף החי בצפונה של אמריקה הצפונית, אירופה ואסיה באזור הארקטי, וכמו רוב המינים מאזורים אלה הוא נודד דרומה בסתיו ממערב אלסקה עד למערב אמריקה הדרומית לאזור של זרם הומבולדט, בעוד העופות של גרינלנד ומזרח קנדה עפים לאורך דרום אירופה ועד לזרם בנגולה שלחופי דרום אפריקה. לעיתים נדירות הוא נצפה גם בישראל.
ויליאם טן
ויליאם טן (באנגלית: William Tenn, שם מקורי פיליפ קלאס - Philip Klass, 9 במאי 1920 - 7 בפברואר 2010) היה סופר מדע בדיוני יהודי אמריקאי, שבלט בעיקר בזכות סיפוריו הקצרים בעלי ההיבט ההומוריסטי - סאטירי. זוכה פרס נבולה לשנת 1999. פרופסור לספרות אנגלית וספרות משווה באוניברסיטת המדינה של פנסילבניה (1964–1988).
קורות חיים
במשך 24 שנים (1964 - 1988) לימד ספרות אנגלית וספרות משווה, כולל קורס מיוחד שיצר על ספרות מדע בדיוני, באוניברסיטת המדינה של פנסילבניה ומשפרש עבר יחד עם אשתו והבת עדינה לפיטסבורג, שם חי עד פטירתו ב-2010.
ניו ברנזוויק
גאוגרפיה
הנקודה הגבוהה ביותר בפרובינציה הוא הר קרלטון שגובהו 820 מטרים.
היסטוריה
ניו ברנזוויק הייתה חלק מהחבל ההיסטורי אקדיה, בו החלה ההתיישבות הצרפתית בקנדה ב-1604. בשנת 1763, לאחר מלחמת הצרפתים והאינדיאנים, עבר השטח לשליטה בריטית. מושבת ניו ברנזוויק הוקמה בשנת 1784, והתיישבו בה הן לויאליסטים – נאמני בריטניה שברחו מארצות הברית לאחר המהפכה האמריקאית, והן יוצאי צרפת החדשה שגורשו על ידי הבריטים מאדמותיהם בנובה סקוטיה במהלך המלחמה והורשו להתיישב בניו ברנזוויק. המושבה הוקמה לאחר שהמתיישבים התנגדו לשלטונה של מושבת נובה סקוטיה עליהם ופנו לממשל הבריטי להרשות להם להקים מושבה נפרדת. גבולה עם מדינת מיין בארה״ב נקבע באמנת וובסטר-אשבורטון 1842.
אנדור ז'ולדוש
בשנים 1942–1943 הוא היה מפקד יחידת יהודים בשרות העבודה (עבודות כפייה ליהודים עבור הצבא ההונגרי) באזור דרום הונגריה (צפון סרביה של היום). הוא הגן בכל כוחו על חיי פקודיו. הוא קיבל את תואר חסיד אומות העולם בירושלים בשנת 1965 על מאמצי ההצלה האנושיים שלו. בתו הצעירה, ז'וז'אנה ז'ולדוש, הייתה אשתו השנייה של במאי הקולנוע והצלם המפורסם, אישטוואן הומוקי נאג'י.
מוצא, לימודים, צבא
אנדור ז'ולדוש סיים את לימודיו בבית הספר התיכון בגימנסיה של סנטש בשנת 1912. לאחר מכן נרשם לאקדמיה למסחר בבודפשט, שם קיבל תואר. בשנת 1914 הוא גויס לצבא לגדוד החי"ר המשותף ה-101 בבקשצ'בה. עד מהרה הועבר לאוראדיה, שם סיים את הכשרתו כקצין מילואים בינואר 1915. שנה לאחר מכן קיבל דרגת סג"ם ובנובמבר 1917 סגן מילואים. הוא השתחרר בנובמבר 1918 וחזר הביתה לסנטש לאחוזה המשפחתית. הוא התחתן עם ברטה שטאמר. נולדו להם שתי בנות: ברטה וז'וז'אנה. הוא הועלה לדרגת קפטן בשנת 1926.
מפקד פלוגת היהודים
כשהוא מתעלם מהוראות הפיקוד מעליו, הוא עשה כל שביכולתו כדי להפוך לנסבלים את חייהם של אנשי פלוגתו שעבדו במאמצים על אנושיים: הוא בלם את אנשי הסגל הזוטר להתאכזר ליהודים, לא איפשר לצמצם את מנות המזון וקרה לא אחת שהוא הסיע במכוניתו למרפאה את פועלי הכפייה היהודיים שהתמוטטו מתשישות. באחת הפעמים, שני אנשי עובדי כפייה של הפלוגה נידונו למוות על ידי בית דין צבאי בשל "גרימת נזק בעבודתם הרשלנית והמזיקה". ז'ולדוש הורה על ביצוע פסק הדין רק לפרוטוקול, אך לא בפועל. מעבר לכך הוא הציל את עובדי פלוגתו מספר פעמים ממוות בטוח. שלושה מהשורדים רשמו את מעשיו וזכויותיו של הקפטן שלהם בכתב. מסמך ביד ושם מתאר את מעשיו.
בית הכנסת של אובודה
תולדות בית הכנסת
באביב 1944, על פי דו"ח שהוצא לבקשת הנאצים שפלשו להונגריה ב-21 במרץ, היו בקהילת אובודה כ-3,600 חברים (ירידה של 40% לעומת 5,500 החברים בשנת 1929). כשלושת אלפים מקהילת אובודה ניספו בשואה. במהלך המלחמה ספג בית הכנסת גם פגיעות שתוקנו בין 1946 לבין 1947 בעזרת הג'וינט ועיריית אובודה. בשנת 1948, נסגר בית הספר היהודי שפעל יותר מ-160 שנה. בית הספר היה מן הראשונים בהונגריה שפתח בזמנו את שעריו. בשנת 1949 איבדה קהילת אובודה את עצמאותה והתמזגה עם קהילת בודפשט.
בשנת 2009 הפסיקה הטלוויזיה ההונגרית (MTV), שהיו בעלי הבניין את הפקת התוכניות והשתמשה בבניין רק כמחסן. באביב 2010 התקשרה "הקהילה היהודית המאוחדת בהונגריה" (ארגון חב"די המציג את עצמו כהמשך של קהילות הסטטוס קוו אנטה) בהסכם שכירות עם הטלוויזיה ההונגרית והפכה למעשה הבעלים של בית הכנסת.
מידע אסימטרי
מחקרים בתחום
בין החוקרים תחום זה היה זוכה פרס נובל לכלכלה, קנת' ארו, שהראה כיצד אסימטריה של מידע יוצרת תמריץ לצד שלו מידע רב יותר לרמות את הצד בעל המידע המועט יותר, ודבר זה עלול לגרום מצב של כשל שוק. כתוצאה מכך התפתחו מספר מנגנוני שוק, ביניהם ערבויות ואימות על ידי צד שלישי, המאפשרים לשווקים עם מידע אסימטרי לתפקד.
מלידה
מהלך הטקס
את המלידה עורמים על מגש שטוח ועגול הנקרא 'טאלה' במראטהי יהודית. על המלידה מניחים חמישה סוגי פירות שונים. מכל סוג פירות מניחים חמישה פריטים. חלק מהפירות הם פירות עליהם מברכים "בורא פרי העץ", חלק הם פירות עליהם מברכים "בורא פרי האדמה" ולפחות פרי אחד הוא פרי חדש, עליו מברכים את ברכת "שהחיינו וקיימנו והגיענו לזמן הזה". מעל הפירות מניחים עשבים ריחניים (גבעולי הדס או פרחי ורדים ריחניים), עליהם מברכים "בורא מיני בשמים". את הטאלה והמלידה מכסים בבד לבן.
קרול קול
ביוגרפיה
עם שחרורו עבר קול לדאלאס, טקסס, שם התגורר אחיו הגדול ריצ'רד, והתחתן עם חשפנית אלכוהוליסטית בשם בילי וויטוורת'. כעבור שנתיים הסתיימו נישואיהם בתפנית חדה לאחר ששרף קול מלון דרכים משהשתכנע כי בילי שוכרת בו חדר בו היא מקיימת יחסי מין מזדמנים עם גברים, ונעצר בגין הצתה. לאחר שהשתחרר מהכלא ניסה לחנוק ילדה בת אחד עשרה במיזורי, אך נעצר שנית ונידון לחמש שנות מאסר.
המובילים
המובילים היא קומדיית מצבים ישראלית לילדים, ששודרה בערוץ לוגי. הסדרה שודרה בין השנים 2007–2009 והופקו לה שלוש עונות על ידי חברת ההפקה "מטר פלוס". בעקבות מותו של קלים קמנקו בוטלה העונה הרביעית.
פנחס שיפמן (משפטן)
פנחס שיפמן (נולד ב-1944) הוא פרופסור אמריטוס למשפטים באוניברסיטה העברית בירושלים, שכיהן גם כנשיא המרכז האקדמי למשפט ולעסקים, אשר נוסד על ידיו בשנת 1995, וכראש החטיבה לדיני משפחה במרכז האקדמי למשפט ולעסקים.
קורות חייו
בשנת 2006 מינה אותו שר המשפטים חיים רמון לעמוד בראש ועדה שקיבלה בעקבות זאת את שמו, ועדת שיפמן, לבדיקת נושא דיני המזונות בישראל. ועדה זו הגישה את מסקנותיה בנובמבר 2012 והמליצה על ביטול הדין האישי בנושא מזונות הילדים והעמדת החיוב למזונות באורח שוויוני על שני ההורים לפי השתכרותם וימי הטיפול שלהם בילד.
פפין האמצעי
חייו
פפין מוזכר בפעם הראשונה במסמכים היסטוריים בערך בתקופה זו, כשהוא נלחם, יחד עם מרטין, הדוכס משמפן, נגד אברוין, המאיורדומוס של נויסטריה. השניים הפסידו בקרב ליד לאן ב-679 ומרטין נהרג. המלחמות בין הצדדים השונים באימפריה המרובינגית המשיכו לתוך שנות ה-80 של המאה ה-7 וגם אברוין נרצח על ידי מתנגדיו. ב-687 שם פפין קץ לעימות בין המלכים למאיורדומוסים שלהם, על ידי ניצחונו בקרב טרטי, והפך למעשה השליט היחיד של כל הפרנקים. החלקים השונים של הממלכה לא קיבלו את שלטונו בקלות, ופפין הטיל את האחריות על החלק המזרחי, שמסרב לקבל את שליטתו, לידיו של בנו גרימו השני. יורשו של פפין היה בנו הבלתי-חוקי קרל מרטל.
מושל (ארגנטינה)
מושל (בספרדית: Gobernadore) בארגנטינה הוא ראש הרשות המבצעת של פרובינציה בפדרציה הארגנטינאית.
אטומידאט
תופעות לוואי
אטומידאט מעכבת באופן בלתי הפיך את האנזים 11 בטא הידרוקסילאז, שלו חשיבות בסינתוז הורמונים קורטיקוסטרואידים בבלוטת יותרת הכליה. טיפול תוך-ורידי ממושך באטומידאט מוביל לאי-ספיקה ראשונית של בלוטת האדרנל.
פאנו
בתקופה הרומית הייתה העיר ידועה בשם פאנום פורטונאי (Fanum Fortunae), על שם המקדש של האלה פורטונה שהיה ממוקם כאן. האזכור הראשון לעיר הוא משנת 49 לפנה"ס, כאשר יוליוס קיסר החזיק בה. אוגוסטוס קיסר ייסד במקום קולוניה ובנה חומה, ששרידים ממנה עדיין קיימים. בשנת 2 בנה אוגוסטוס קשת שער שעדיין עומדת במקומה בכניסה לעיר. בינואר 271 הביס הצבא הרומי שבטים גרמאניים בקרב פאנו שנערך על גדות נהר מטאורו (Metauro).
פאנו נהרסה על ידי האוסטרוגותים בשנת 538. היא נבנתה מחדש על ידי הביזנטים ונעשתה לבירת הפנטאפוליס (Pentapolis "חמש הערים" על חוף הים), שכלל גם את רימיני, פזארו, סניגליה ואנקונה. ב-754 היא ניתנה לכס הקדוש על ידי מלכי הפרנקים.
יהדות פאנו
ראשוני היהודים התיישבו בפאנו במאה ה-14 והקימו קהילה מבוססת של בעלי מקצועות חופשיים: רופאים, מוכסים, סוחרים ואנשי כספים.
יוסף ויתקין
החיים בארץ ישראל
בשנה השנייה ריחפה סכנת פירוק על המוסד. "שומרי התורה", קנאי הדת מבחוץ, הסיתו את המתיישבים נגד המוסד המקומי. ויתקין חשש מתוצאותיו של פילוג כזה, הוא פחד כי אם תהיה ידם של החרדים על העליונה, בית הספר עלול להתרוקן מחלק מתלמידיו, ופילוג בחינוך עשוי לפלג גם את המושבה הקטנה.
תחנת הרכבת פדינגטון
תחנת הרכבת פדינגטון (באנגלית: Paddington railway station) הידועה גם בשם לונדון פדינגטון (London Paddington) היא תחנת רכבת ומתחם של הרכבת התחתית במרכז לונדון, ברובע וסטמינסטר. תחנת הרכבת היא תחנה סופית אשר משרתת מספר קווים, בין היתר הקו המהיר לנמל התעופה לונדון הית'רו. בנוסף מתחם התחנה כולל בתוכו שתי תחנות רכבת תחתית; פדינגטון רחוב פרייד ופדינגטון סברבאן (Suburban; פרברי).
תחנת הרכבת
התחנה מכילה 14 רציפים המתחלקים בין ארבעת מבני הקשתות המקבילים של התחנה. התחנה משרתת שבעה קווי רכבת סדירים, ביניהם ארבעה קווים של קבוצת פירסט, שני קווים לנמל התעופה לונדון הית'רו (אחד אקספרס ואחד 'קונקט') וקו אחד של חברת צ'ילטרן. חברת פירסט מפעילה את 'הקו המערבי הגדול הראשי' אשר מחבר את לונדון למספר יעדים במערב עד לתחנה הסופית בבריסטול, כמו גם מפעילה החברה רכבת לילה ('קו רביירת הלילה') אשר מגיע לפנזאנס, קורנוול (הקצה הדרום-מערבי של אנגליה).
Web Services Description Language
עקרונות פעולה
השפה נועדה לאפשר לגורמים הנמצאים במקומות שונים (ולעיתים במערכות הפעלה שונות הפועלות על גבי מחשבים בארכיטקטורות שונות) להסתנכרן ביניהם בצורה מוסכמת ופשוטה.
לואיזה אולריקה, נסיכת פרוסיה
ביוגרפיה
בשנת 1751 מת פרדריק הראשון, מלך שוודיה, ובעלה אדולף פרדריק עלה לשלטון במקומו. אולם, למעשה לא היו לו כמעט סמכויות, והם היו מרוכזות בידי הריקסדאג של המעמדות. בשנת 1754 נאלצה לואיזה אולריקה על ידי הריקסדאג לארס את בנה גוסטב, נסיך הכתר השוודי עם סופיה מגדלנה, נסיכת דנמרק, ולא עם אחייניתה פיליפינה, מרקיזת ברנדנבורג-שוודט. בשנת 1755 שכנעה לואיזה אולריקה את בעלה לנסות לתפוס את הכוח בממלכה מידי הריקסדאג, אולם אדולף פרדריק נכשל וכמעט הודח מתפקידו. בשנת 1757 הצטרפה שוודיה למלחמת שבע השנים נגד פרוסיה, ולואיזה אולריקה ראתה בכך עלבון אישי נגדה, אם כי קיוותה ששוודיה תפסיד במלחמה, ובכך יהא ניתן להשליט שלטון אבסולוטי בממלכה. בשנת 1768 ניסה שוב בעלה, יחד עם בנה גוסטב, נסיך הכתר השוודי, לתפוס את השלטון מידי הריקסדאג. הוא הצליח להדיח את הסנאט שבשליטת מפלגת "הכובעים" אך לא היה מסוגל להמשיך את המלאכה ולנצל את פירות הניצחון הזה.
להרוג את המזל
להרוג את המזל (באנגלית: Lucky Number Slevin; תרגום מילולי: מספר המזל סלבין) הוא מותחן פשע אמריקאי אשר יצא לאקרנים בשנת 2006. את הסרט כתב ג'ייסון סמיילוביק, ביים פול מקגווין ומככבים בו: ג'וש הארטנט, לוסי לו, מורגן פרימן, בן קינגסלי, ברוס ויליס וסטנלי טוצ'י.
JSON
אף על פי שפורמט זה פותח בתחילה לשימוש ב-JavaScript ונעשה בו שימוש נרחב בשפה זו, JSON הוא מבנה נתונים לא תלוי שפה, ותמיכה בעיבוד ויצירה של נתונים בפורמט JSON מובנית במגוון שפות תכנות.
היסטוריה
בדצמבר 2005 Yahoo! החלה להציע את שירותי הרשת שלה גם בפורמט JSON. שנה לאחר מכן הציעה Google עדכוני JSON עבור פרוטוקול GData.
דייוויד אירווינג
עמדותיו בנושא השואה ואנטישמיות
במשך השנים עמדתו של אירווינג כלפי נושא השואה השתנתה בצורה ניכרת. עד לשנת 1988 אירווינג לא הכחיש את השואה בגלוי ואומנם הספר "מלחמתו של היטלר" תיאר את היטלר באור חיובי, אך לא הוגדר כבעל תוכן אנטישמי. אירווינג גם נזהר מלקשור עצמו למכחישי שואה אחרים וסירב להופיע בכנסים של מכחישי שואה ושל המכון לסקירה היסטורית (Institute for Historical Review- IHR) למרות שנתן רשות למכון לפרסם את ספריו בארצות הברית. ההסבר שניתן בזמנו להימנעותו מהכחשת השואה היה כי אירווינג רצה לפתוח בקריירה פוליטית ולייסד את מפלגת "פוקוס" (Focus) שאמורה הייתה לאחד את כל הזרמים הנאו-נאצים בבריטניה עם אירווינג בראשם. אירווינג עצמו תיאר את דעותיו כ"פשיסט מתון". בעקבות כישלון הקמת המפלגה מסיבות כלכליות אירווינג הרגיש חופשי יותר להזדהות עם מכחישי השואה וב-1983 בפעם הראשונה נוכח בוועידה שאורגנה על ידי הIHR. באותה ועידה אירווינג לא השמיע דעות שאפשר לפרשן כמכחישות שואה אך ציין כי הוא התרשם עמוקות מהטענות שהועלו כי שימוש בגזי פלטה של מכוניות לרצח יהודים במחנות ההשמדה לא היה אפשרי. בהרצאתו בוועידה טען אירווינג כי "כמה זה נוח לת"א לטעון שדייוויד אירווינג מדבר שטויות וכמובן שהיטלר ידע מה קורה באושוויץ וטרבלינקה ובאותה נשימה לטעון שמר בגין לא ידע מה קורה בסברה ושתילה". באותו נאום טען אירווינג כי "היטלר היה ידידם הגדול ביותר של היהודים ברייך השלישי".
לינדזי שו
קריירה
אחרי הפסקה קצרה ממשחק, לוהקה שו לתפקיד ראשי בתור קת' סטרפורד בסדרה הקומית "10 דברים שאני הכי שונאת אצלך" (2009–2010) של ערוץ ABC Family לצד ניקולס בראון. הסדרה, אשר המבוססת על סרט קולנוע מ-1999 באותו שם, צברה הצלחה וקהל מעריצים אך עם זאת בוטלה לאחר עונה אחת.
בשנת 2010 הופיעה בסרט "Devolved" ובסרט "Nic & Tristan Go Mega Dega".
בשנת 2011 שיחקה בסרט טלוויזיה של רשת Freeform "רוח נעורים" בדמותה של ליסה סאמראס, הילדה הכי לא פופאלרית בבית הספר והיא צריכה להפוך להיות מלכת הנשף הבא. הסרט הוקרן בבכורה ב-7 באוגוסט 2011. בהמשך השנה שיחקה בתפקיד ראשי בסרט האימה "שחר חדש" בדמותה של אליאנה וינטר. בשנת 2012 שיחקה בסרט "16-Love" בתור אלי מאש ובסרט האימה "אף אחד לא נשאר חי" לצד לוק אוונס, בתפקיד של אמבר.
רוי אורביסון
דורג במקום ה-37 ברשימת "100 האמנים הגדולים בכל הזמנים" של ה"רולינג סטון".
אקויטל
רכישת השליטה על ידי מימון ולבנת
בשנת 1995, ביקש אלמליח לחסל את עסקיו בארץ, ולמכור את השליטה באשכול שלוש חברות הנפט שבבעלותו, פס-פורט, יואל וישראמקו. בחודש אוגוסט 1995 רכשה מאלמליח חברת קווי אשראי לישראל את גרעין השליטה בחברת פס-פורט, אשר החזיקה בשרשור גם את חברות ישראמקו ויואל. לאחר שבהתחלה ניסה קובי מימון למנוע מקווי אשראי לרכוש את פס-פורט באמצעות מאבק משפטי, בחודש נובמבר 1995 הצטרף מימון בעצמו לגרעין השליטה של פס-פורט ורכש 50% ממניות החברה. בחודש פברואר 1996 הצטרפה לגרעין השליטה של פס-פורט משפחת לבנת, בעלת השליטה בקבוצת תעבורה.
קנונבול אדרלי
"קנונבול" אדרלי היה שותף ליצירת כמה מהקלאסיקות הגדולות ביותר במוזיקת הג'אז, בהן "Kind of Blue" של מיילס דייוויס, אשר זכה בתואר אלבום הג'אז הנמכר ביותר בעולם. זמן קצר קודם להקלטה זו, אירח אדרלי את דייוויס בהקלטת אלבומו החשוב ביותר "Something Else".
BMD-2
ה-BMD-2 הוא נגמ"ש לחימה מוטס סובייטי (BMD מציין ברוסית Боевая Машина Десанта פירוש: רכב קרב מוטס), שהוצג ב-1985. הוא גרסה אחרת של BMD-1 עם צריח חדש ושינויים נוספים לשלד. הוא תוכנן כתחליף לBMD-1 אך הוא נכשל בתפקיד זה לחלוטין בגלל נפילת הכלכלה הסובייטית בשנות ה-80 של המאה ה-20. נאט"ו נתנה לו את השם BMD M1981/1.
פול אוקנפולד
בתחילת שנות התשעים כאשר מוזיקת הטראנס החלה לצבור פופולריות בעולם אוקנפולד הפך לאחד מהחלוצים בז'אנר זה.
במהלך שנת 2002 אוקנפולד הוציא את אלבום הסולו הראשון שלו "Bunkka" בו שיתף פעולה עם אמנים מפורסים שונים כגון נלי פורטדו ואייס קיוב. כעבור שנה הוציא לשווקים את הרמיקס לשירו של אלביס פרסלי "'Rubberneckin".
פרפקטו ותהילה (1985 – 1991)
בהמשך, פול וסטיב החלו לעבוד תחת השם "פרפקטו" ובשנת 1992 הם קיבלו הכרה עצומה בשל המיקס שעשו לשיר של U2 בשם " Even Better Than The Real Thing". למרבה האירוניה המיקס של השיר דורג בטבלת ההשמעות במקום גבוה יותר מאשר הדירוג של השיר המקורי ובכך בעצם אוקנפולד הטביע חותם היסטורי ומשמעותי על מוזיקת הדאנס.
הלהיטים הגדולים ועבודות צד (2005-2007)
בשנת 2005 אוקנפולד יצר עבור יצרנית המכוניות טויוטה דיסק למטרת קידום מכירות. הדיסק הכיל רק 7 שירים שעליהם עבד יחד עם איאן גרין. האלבום נקרא Feed Your Mind.
פול אוקנפולד יצר יותר ממאה רמיקסים ומכר יותר מחמישה מיליון אריכי נגן.
יושיהידה סוגה
המירוץ לראשות המפלגה הליברל-דמוקרטית
בעקבות התפטרותו של שינזו אבה מראשות המפלגה באוגוסט 2020, עלה שמו של סוגה כמועמד המוביל להחליפו, תוך שקיבל תמיכה מסגנו של אבה, טארו אסו, היחיד מלבד סוגה המכהן גם כן בממשלה מאז 2012 וכן ממזכ"ל המפלגה טושיהירו ניקיי, ובהמשך גם משני הפלגים המרכזיים במפלגה.